ΚΑΝΟΝΙΣΜΟΣ (ΕΚ) αριθ. 965/97 ΤΟΥ ΣΥΜΒΟΥΛΙΟΥ της 26ης Μαΐου 1997 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα ζωντανά ψάρια καταγωγής Σλοβακικής Δημοκρατίας και Τσεχικής Δημοκρατίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι οι συμφωνίες υπό μορφή ανταλλαγής επιστολών μεταξύ της Ευρωπαϊκής Κοινότητας και της Τσεχικής Δημοκρατίας, που υπεγράφη στις 22 Σεπτεμβρίου 1994 (1), και μεταξύ της Ευρωπαϊκής Κοινότητας και της Σλοβακικής Δημοκρατίας, που υπεγράφη στις 28 Οκτωβρίου 1994 (2), συμπλήρωσαν για ορισμένα ψάρια τις ευρωπαϊκές συμφωνίες με τις δύο χώρες προβλέποντας δασμολογικές ποσοστώσεις με μηδενικό δασμό για τις ζωντανές πέστροφες και κυπρίνους 7

ότι, μετά την προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας, το Συμβούλιο θεώρησε σκόπιμο να ληφθούν υπόψη οι προτιμησιακές εξαγωγές 150 τόνων ζωντανής πέστροφας καταγωγής Σλοβακικής Δημοκρατίας και 310 τόνων ζωντανού κυπρίνου καταγωγής Τσεχικής Δημοκρατίας που πραγματοποιούνται προς τα τρία νέα κράτη μέλη και δέχτηκε να παρατείνει τις συμφωνίες υπό μορφή ανταλλαγής επιστολών με την ενοποίηση των ποσοτήτων που προβλέπονταν σε αυτές με τις ποσότητες που σχετίζονται με τη διεύρυνση 7

ότι τα εν λόγω δασμολογικά μέτρα περιλαμβάνονται στα πρόσθετα πρωτόκολλα των ευρωπαϊκών συμφωνιών με τη Σλοβακική Δημοκρατία και την Τσεχική Δημοκρατία 7 ότι, εν αναμονή της ενάρξεως ισχύος των εν λόγω πρωτοκόλλων, οι παραχωρήσεις είναι σκόπιμο να ισχύσουν σε αυτόνομη βάση 7 ότι, συνεπώς, είναι σκόπιμο να ανοιχθούν δασμολογικές ποσοστώσεις, για τα εν λόγω προϊόντα από την 1η Ιανουαρίου 1997 μέχρι την έναρξη ισχύος των πρόσθετων πρωτοκόλλων 7

ότι είναι σκόπιμο να εξασφαλιστεί η ίση και συνεχής πρόσβαση όλων των εισαγωγέων της Κοινότητας στις ποσοστώσεις, καθώς και η συνεχής εφαρμογή του συντελεστού που προβλέπεται για τις εν λόγω ποσοστώσεις σε όλες τις εισαγωγές των εν λόγω προϊόντων σε όλα τα κράτη μέλη, μέχρι εξαντλήσεως των ποσοστώσεων 7

ότι εμπίπτει στην αρμοδιότητα της Κοινότητας να αποφασίσει το άνοιγμα αυτόνομων δασμολογικών ποσοστώσεων 7 ότι τίποτα δεν εμποδίζει ωστόσο, προκειμένου να εξασφαλιστεί η αποτελεσματικότητα της κοινής διαχείρισης των εν λόγω ποσοστώσεων, να επιτραπεί στα κράτη μέλη να αντλήσουν από τις ποσοστώσεις τις απαραίτητες ποσότητες που αντιστοιχούν στις πραγματικές εισαγωγές 7 ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής, η οποία θα πρέπει να παρακολουθεί την εξάντληση των ποσοστώσεων και να ενημερώνει σχετικά τα κράτη μέλη,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι εισαγωγικοί δασμοί επί προϊόντων που περιλαμβάνονται στο παράρτημα, καταγωγής Τσεχικής Δημοκρατίας και Σλοβακικής Δημοκρατίας, αναστέλλονται στο επίπεδο και στο όριο των ετησίων κοινοτικών δασμολογικών ποσοστώσεων καθενός εξ' αυτών.

Άρθρο 2

Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1 και λαμβάνει κάθε διοικητικό μέτρο αποτελεσματικής διαχείρισης.

Άρθρο 3

Όταν ένας εισαγωγέας υποβάλλει σε ένα κράτος μέλος διασάφηση για τη θέση σε ελεύθερη κυκλοφορία που περιλαμβάνει αίτηση για προτιμησιακή μεταχείριση για ένα προϊόν που αναφέρει ο παρών κανονισμός, και εάν αυτή η διασάφηση γίνει αποδεκτή από τις τελωνειακές αρχές, το εν λόγω κράτος μέλος προβαίνει, με κοινοποίηση προς την Επιτροπή, σε ανάληψη από την αντίστοιχη ποσόστωση της ποσότητας που αντιστοιχεί στις ανάγκες του.

Οι αιτήσεις για ανάληψη, με αναφορά της ημερομηνίας αποδοχής των εν λόγω διασαφήσεων, διαβιβάζονται στην Επιτροπή χωρίς καθυστέρηση.

Η Επιτροπή επιτρέπει τις αναλήψεις σε συνάρτηση με την ημερομηνία αποδοχής των διασαφήσεων για θέση σε ελεύθερη κυκλοφορία από τις τελωνειακές αρχές του εκάστοτε κράτους μέλους, στο μέτρο που το διαθέσιμο υπόλοιπο το επιτρέπει.

Εάν ένα κράτος μέλος δεν χρησιμοποιήσει τις ποσότητες που ανέλαβε, τις επιστρέφει το συντομότερο δυνατό στην αντίστοιχη ποσόστωση.

Εάν οι ζητούμενες ποσότητες υπερβαίνουν το διαθέσιμο υπόλοιπο της ποσόστωσης, οι αναλήψεις παραχωρούνται κατ' αναλογία των αιτήσεων. Τα κράτη μέλη ενημερώνονται από την Επιτροπή για τις πραγματοποιηθείσες αναλήψεις.

Άρθρο 4

Κάθε κράτος μέλος εγγυάται στους εισαγωγείς των εν λόγω προϊόντων ίση και συνεχή πρόσβαση στις ποσοστώσεις, εφόσον το υπόλοιπο των ποσοστώσεων το επιτρέπει.

Άρθρο 5

Τα κράτη μέλη και η Επιτροπή συνεργάζονται στενά στην τήρηση του παρόντος κανονισμού.

Άρθρο 6

Ο παρών κανονισμός αρχίζει να ισχύει την εβδόμη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Μαΐου 1997.

Για το Συμβούλιο

Ο Πρόεδρος

W. SORGDRAGER

(1) ΕΕ αριθ. L 272 της 22. 10. 1994, σ. 50.

(2) ΕΕ αριθ. L 294 της 15. 11. 1994, σ. 27.

ΠΑΡΑΡΤΗΜΑ

>ΘΕΣΗ ΠΗΝΑΚΑ>